361ના સ્કોરે વિજય સંદકનના દડામાં સ્ટમ્પ આઉટ થયો હતો અને 4 જ રનના ઉમેરા બાદ સંદકનની જ બોલીંગમાં રહાણે(2) પણ એ જ રીતે સ્ટમ્પ થયો હતો. લંકાના બોલરોના સ્તરને જોતાં એક કોમેન્ટેટરે એવી પણ ટિપ્પણી કરી હતી કે લાહિરુ ગમાગે રણજી ટ્રોફી મેચમાં પણ ત્રીજો સીમર હોય તેમ બોલીંગ કરે છે. રહાણેની નિષ્ફળતાનો દોર આગળ વધ્યો હતો. ભારતે આજે 4થી વધુની રનગતિ સાથે બેટિંગ કરી હતી અને કાલે પણ એ જ સિલસિલો જારી રહે તેમ જોવાય છે.